ডিগবৈত সঘনে ঘটি থকা তেল চুৰিৰ মাজতে যোৱা ২৪ নৱেম্বৰত চুৰি তেলৰ ড্ৰামৰ সৈতে এখন গাড়ী জব্দ কৰে মাকুম আৰক্ষীয়ে। আৰক্ষীৰ সূত্ৰই জনোৱা মতে ৩৮ নং ৰাষ্ট্ৰীয় ঘাইপথৰ দাঁতিত থকা চেতিয়া ধাবাৰ সন্মুখন পুৱতি নিশা গাড়ীখন দেখা পাই আই অ' চি এলৰ অসম শাখাৰ নিৰাপত্তা ৰক্ষীয়ে অনুসন্ধান কৰোঁতে বাৰটা তেলভৰ্তি ড্ৰাম থকাৰ কথা জানিব পাৰে। পিছত তেওঁলোকে অধিক অনুসন্ধান কৰি এই তেল পাইপলাইনৰ পৰা চুৰ কৰা তেল বুলি নিশ্চিত হয়। আৰক্ষীয়ে জনোৱা মতে অতি উন্নত কৌশলৰ জৰিয়তে তেলৰ পাইপৰ পৰা চোৰে তেলখিনি চুৰ কৰি আনিছিল। অৱশ্যে তেলৰ ড্ৰামকেইটা জব্দ কৰিলেও আন্ধাৰৰ সুযোগ লৈ তেলচোৰকেইটা পলাই যায় বুলি আৰক্ষীৰ সূত্ৰটোৱে জানিবলৈ দিয়ে। এই সন্দৰ্ভত মাকুম আৰক্ষী থানাত 251/17 u/s 379 IPC, R/W Sec 3PDPP Act ৰ অধীনত এটা গোচৰ ৰুজু কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
